<classify> Hayo yalisemwa na Mkurugenzi Mwendeshaji wa Shirika la Taifa la Biashara ZSTC, Mwanahija Almasi, wakati alipozungumza na wakulima wa zao la karafuu huko Dunga wilaya ya Kati Unguja mkutano ambao ulikuwa na lengo la kubadilisha mawazo na wadau wa kilimo hicho.Almasi alisema utafiti uliofanywa kwa baadhi ya nchi ambazo zinazalisha mazao mbalimbali maarufu ya kibiashara ambayo yamebinafsishwa na serikali, walimaji wamekuwa wakipata usumbufu na kuhangaika katika kutafuta masoko ya bidhaa zao.Alitoa mfano wa Zanzibar kwa wakulima wa zao la karafuu, wanafaidika na bei nzuri inayotolewa na Serikali huku wakipata asilimia 80 ya faida inayotokana na zao hilo, wakati Serikali ikipata asilimia 20 tu.Aidha alizitaja faida nyingine zinazotolewa na Shirika la Taifa la Biashara ZSTC kwa wakulima wa zao la karafuu ni pamoja na kuwapatia pembejeo ikiwemo miche ya mikarafuu kwa ajili ya kuotesha katika mashamba yao bure.Mapema Naibu Katibu Mkuu Wizara ya Kilimo na Maliasili Juma Abdalla Juma, alisema wizara ipo katika mikakati ya kutoa elimu zaidi kwa wakulima binafsi juu ya uzalishaji wa miche ya mikarafuu katika vitalu.  <topic>: UCHUMI 